
18 DR 31.10.2012 

 
RANG UNDANG-UNDANG 

 

RANG UNDANG-UNDANG PERBEKALAN 2013 

Bacaan Kali Yang Kedua 

DAN 

USUL 

ANGGARAN PEMBANGUNAN 2013 

Jawatankuasa 

 

Aturan Urusan Mesyuarat dibacakan bagi menyambung semula pertimbangan atas 
“Rang Undang-undang Perbekalan 2013 dan Anggaran Pembangunan 2013 dalam 
Jawatankuasa sebuah-buah Majlis.” [Hari Keenam] 

[Majlis bersidang dalam Jawatankuasa] 

[Tuan Yang di-Pertua mempengerusikan Jawatankuasa] 

 

 
Maksud B.24 [Jadual] – 
Maksud P.24  [Anggaran Pembangunan 2013] - 

Tuan Pengerusi: Kepala Bekalan B.24 dan Kepala Pembangunan P.24 di bawah 
Kementerian Perdagangan Antarabangsa dan Industri terbuka untuk dibahas. Sila Yang 
Berhormat Permatang Pauh. 

 

11.34 pg. 

Dato' Seri Anwar Ibrahim [Permatang Pauh]: Terima kasih Tuan Pengerusi. 
B.24 Kementerian Perdagangan Antarabangsa dan Industri, 050000 – Lembaga 
Pembangunan Pelaburan Malaysia (MIDA), Pelaburan Langsung Asing atau FDI. Muka 
surat 307, Perdana Menteri Yang Amat Berhormat dari Pekan menyebut tentang Pelan 
Transformasi Ekonomi (ETP) tetapi kita hendak merujuk kepada angka yang diperolehi 
yang terakhir Januari-Jun dan juga berbeza dengan yang ditekankan. 

 

[Timbalan Yang di-Pertua (Datuk Dr. Wan Junaidi bin Tuanku Jaafar) 
mempengerusikan Jawatankuasa] 

 

Pelaburan asing FDI menyusut 35.2 peratus pada separuh pertama 2012 kepada 
RM13.6 bilion berbanding RM21 bilion separuh pertama 2011. Ini tertumpu kepada 
pelaburan sektor minyak dan gas, 37.2 peratus FDI separuh pertama 2012. Maknanya 
kebergantungan masih pada sektor minyak dan gas walhal FDI dan sektor produktif seperti 
pembuatan dan pengilangan hanya pada tahap 23.7 peratus. Jumlah pelaburan dalam 
sektor pembuatan yang diluluskan oleh MIDA menurun 5.8 peratus kepada cuma RM25.8 
bilion pada separuh pertama berbanding RM27.4 bilion tahun lalu. Maknanya pelaburan 
dalam sektor yang dianggap produktif menurun dan agak membimbangkan. Ini juga 
berbeza dari pengumuman committed investment dengan actual investment. 

Saya sebut sebelum ini tentang Koridor Pembangunan Sabah yang 
pengumumannya RM36 bilion tetapi yang sebenar hanya RM9.5 bilion. Apa yang 
dihebahkan dalam propaganda RM36 bilion, tidak disebut RM9.5 bilion yang merupakan 
pelaburan sebenar. Koridor Pembangunan Pantai Timur yang diumumkan RM11.9 bilion, 
kenyataannya hanya RM1 bilion. Koridor Pembangunan Iskandar Malaysia, yang 
diumumkan RM10.7 bilion, kenyataannya hanya RM3.6 bilion. Sarawak mencatat RM1.7 
bilion walaupun pengumumannya RM34 bilion. 



RANG UNDANG-UNDANG. RANG UNDANG-UNDANG PERBEKALAN 2013 Bacaan Kali Yang Kedua DAN USUL ANGGARAN PEMBANGUNAN 2013 Jawatankuasa. Aturan Urusan Mesyuarat dibacakan bagi menyambung semula pertimbangan atas "Rang Undang-undang Perbekalan 2013 dan Anggaran Pembangunan 2013 dalam Jawatankuasa sebuah-buah Majlis." [Hari Keenam] [Majlis bersidang dalam Jawatankuasa] [Tuan Yang di-Pertua mempengerusikan Jawatankuasa]. Maksud B.24 [Jadual]- Maksud P.24 [Anggaran Pembangunan 2013]- Tuan Pengerusi: Kepala Bekalan B.24 dan Kepala Pembangunan P.24 di bawah Kementerian Perdagangan Antarabangsa dan Industri terbuka untuk dibahas. Sila Yang Berhormat Permatang Pauh. 11.34 pg. Dato' Seri Anwar Ibrahim [Permatang Pauh]: Terima kasih Tuan Pengerusi. B.24 Kementerian Perdagangan Antarabangsa dan Industri, 050000- Lembaga Pembangunan Pelaburan Malaysia (MIDA), Pelaburan Langsung Asing atau FDI. Muka surat 307, Perdana Menteri Yang Amat Berhormat dari Pekan menyebut tentang Pelan Transformasi Ekonomi (ETP) tetapi kita hendak merujuk kepada angka yang diperolehi yang terakhir Januari-Jun dan juga berbeza dengan yang ditekankan. [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Jawatankuasa]. Pelaburan asing FDI menyusut 35.2 peratus pada separuh pertama 2012 kepada RM13.6 bilion berbanding RM21 bilion separuh pertama 2011. Ini tertumpu kepada pelaburan sektor minyak dan gas, 37.2 peratus FDI separuh pertama 2012. Maknanya kebergantungan masih pada sektor minyak dan gas walhal FDI dan sektor produktif seperti pembuatan dan pengilangan hanya pada tahap 23.7 peratus. Jumlah pelaburan dalam sektor pembuatan yang diluluskan oleh MIDA menurun 5.8 peratus kepada cuma RM25.8 bilion pada separuh pertama berbanding RM27.4 bilion tahun lalu. Maknanya pelaburan dalam sektor yang dianggap produktif menurun dan agak membimbangkan. Ini juga berbeza dari pengumuman committed investment dengan actual investment. Saya sebut sebelum ini tentang Koridor Pembangunan Sabah yang pengumumannya RM36 bilion tetapi yang sebenar hanya RM9.5 bilion. Apa yang dihebahkan dalam propaganda RM36 bilion, tidak disebut RM9.5 bilion yang merupakan pelaburan sebenar. Koridor Pembangunan Pantai Timur yang diumumkan RM11.9 bilion, kenyataannya hanya RM1 bilion. Koridor Pembangunan Iskandar Malaysia, yang diumumkan RM10.7 bilion, kenyataannya hanya RM3.6 bilion. Sarawak mencatat RM1.7 bilion walaupun pengumumannya RM34 bilion.